CELEX: 22005D0962
Language: et
Date: 2005-12-21 00:00:00
Title: 2005/962/EÜ: Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe alusel moodustatud ühise veterinaarkomitee otsus nr 1/2005,  21. detsember 2005 , mis käsitleb kokkuleppe 11. lisa 6. liite muutmist

30.12.2005   
            
            
               ET
            
            
               Euroopa Liidu Teataja
            
            
               L 347/93
            
         
      EUROOPA ÜHENDUSE JA ŠVEITSI KONFÖDERATSIOONI VAHELISE PÕLLUMAJANDUSTOODETEGA KAUPLEMISE KOKKULEPPE ALUSEL MOODUSTATUD ÜHISE VETERINAARKOMITEE OTSUS nr 1/2005,
   21. detsember 2005,
   mis käsitleb kokkuleppe 11. lisa 6. liite muutmist
   (2005/962/EÜ)
   KOMITEE,
   võttes arvesse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet (edaspidi “põllumajanduskokkulepe”), eriti selle 11. lisa artikli 19 lõiget 3,
   ning arvestades järgmist:
   
               (1)
            
            
               Põllumajanduskokkulepe jõustus 1. juunil 2002.
            
         
               (2)
            
            
               Põllumajanduskokkuleppe 11. lisa 1., 2., 3., 4., 5., 6. ja 11. liidet muudeti esimest korda Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe alusel moodustatud ühise veterinaarkomitee 25. novembri 2003. aasta otsusega nr 2/2003, millega muudetakse kokkuleppe 11. lisa 1., 2., 3., 4., 5., 6. ja 11. liidet. (1)
               
            
         
               (3)
            
            
               Põllumajanduskokkuleppe 11. lisa 1., 2., 3., 4., 5., 6. ja 11. liidet muudeti viimast korda Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe alusel moodustatud ühise veterinaarkomitee 9. detsembri 2004. aasta otsusega nr 2/2004, millega muudetakse kokkuleppe 11. lisa 1., 2., 3., 4., 5., 6. ja 11. liidet. (2)
               
            
         
               (4)
            
            
               Šveitsi Konföderatsioon on hakanud oma siseriiklikku õigusesse üle võtma Euroopa Parlamendi ja nõukogu 29. aprilli 2004. aasta määrust EÜ nr 852/2004 toiduainete hügieeni kohta, (3) Euroopa Parlamendi ja nõukogu 29. aprilli 2004. aasta määrust EÜ nr 853/2004, millega sätestatakse loomset päritolu toidu hügieeni erieeskirjad, (4) Euroopa Parlamendi ja nõukogu 29. aprilli 2004. aasta määrust EÜ nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks (5) ning Euroopa Parlamendi ja nõukogu 29. aprilli 2004. aasta määrust EÜ nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks. (6)
               
            
         
               (5)
            
            
               Šveitsi õigusaktidega ette nähtud loomatervishoiu alaseid meetmeid toiduks mõeldud lehmapiima ja lehmapiimatoodete turustamisel peetakse samaväärseiks.
            
         
               (6)
            
            
               Põllumajanduskokkuleppe 11. lisa 6. liite sätted ning nende mõju kontrollimistele vaadatakse ühises veterinaarkomitees hiljemalt ühe aasta jooksul pärast käesoleva muudatuse jõustumist uuesti üle, et kontrollida kõikide toiduks mõeldud loomsete toodete, v.a lehmapiim ja lehmapiimatooted, samaväärsust 11. lisa 6. liite III peatüki kohaselt.
            
         
               (7)
            
            
               Nimetatud lepingu 11. lisa 6. liite teksti tuleks muuta, et võtta arvesse muudatusi, mis on sisse viidud ühenduse ja Šveitsi õigusaktidesse ja mis jõustuvad 1. jaanuarist 2006,
            
         ON TEINUD JÄRGMISE OTSUSE:
   Artikkel 1
   Põllumajanduskokkuleppe 11. lisa 6. liite 1. peatüki esimene tabel (Tooted: toiduks mõeldud lehmapiim ja lehmapiimatooted) asendatakse käesoleva otsuse lisas oleva tekstiga.
   Artikkel 2
   Šveitsi õigusaktides ettenähtud loomatervishoiu alaste meetmete samaväärsust kõikide toiduks mõeldud loomsete toodete (v.a lehmapiim ja lehmapiimatooted) osas kontrollitakse ühises veterinaarkomitees hiljemalt ühe aasta jooksul pärast käesoleva otsuse jõustumist, et tunnustada seda turustamiseks.
   Artikkel 3
   Käesolevale otsusele, mis on koostatud kahes eksemplaris, kirjutab alla ühine eesistuja või kirjutavad sellele alla muud osapoolte nimel selleks volitatud isikud.
   Artikkel 4
   Käesolev otsus avaldatakse Euroopa Liidu Teatajas.
   Käesolev otsus jõustub 1. jaanuaril 2006.
   
      Brüssel, 21. detsember 2005
      
         
            Ühise veterinaarkomitee nimel
         
         
            Šveitsi Konföderatsiooni delegatsiooni esimees
         
         Hans WYSS
         
         
            Euroopa Ühenduse delegatsiooni esimees
         
         Jaana HUSU-KALLIO
         
      
   
   
      (1)  ELT L 23, 28.1.2004, lk 27.
   
      (2)  ELT L 17, 20.1.2005, lk 1.
   
      (3)  ELT L 139, 30.4.2004, lk 1, parandatud väljaandes ELT L 226, 25.6.2004, lk 3.
   
      (4)  ELT L 139, 30.4.2004, lk 55, parandatud väljaandes ELT L 226, 25.6.2004, lk 22.
   
      (5)  ELT L 139, 30.4.2004, lk 206, parandatud väljaandes ELT L 226, 25.6.2004, lk 83.
   
      (6)  ELT L 165, 30.4.2004, lk 1, parandatud väljaandes ELT L 191, 28.5.2004, lk 1.
   
      LISA
      
         “Tooted: toiduks mõeldud lehmapiim ja lehmapiimatooted
         
                      
                  
                  
                     
                        Eksport Euroopa Ühendusest Šveitsi ja Šveitsist Euroopa Ühendusse
                     
                  
               
                     Kaubandustingimused
                  
                  
                     Samaväärsus
                  
                  
                     Erinõuded
                  
               
                     EÜ standardid
                  
                  
                     Šveitsi standardid
                  
               
                      
                  
                  
                     Määrused (EÜ) nr 852/2004 nr 853/2004 nr 854/2004 nr 882/2004
                  
                  
                     9. oktoobri 1992. aasta toiduainete ja tarbekaupade föderaalseadus (toiduainete seadus), viimati muudetud 18. juunil 2004 (RS 817.0)
                     27. mai 1981. aasta loomakaitse määrus, viimati muudetud 27. juuni 2001 (RS 455.1)
                     1. märtsi 1995. aasta määrus liha tervisekaitsekontrolli eest vastutavate asutuste loomise kohta (OFHV) (RS 817.191.54)
                     27. juuni 1995. aasta loomataudide määrus (OFE), viimati muudetud 18. augustil 2004 (RS 916.401)
                     23. novembri 2005. aasta esmatootmismäärus (RS 916.020)
                     23. novembri 2005. aasta loomade tapmise ja liha kontrolli määrus (OAbCV) (RS 817.190)
                     23. novembri 2005. aasta toiduainete ja tarbekaupade määrus (ODAlOUs) (RS 817.02)
                     Siseministeeriumi 23. novembri 2005. aasta määrus toiduaineid käsitlevate õigusaktide elluviimisest (RS 817.025.21)
                     Majandusministeeriumi 23. novembri 2005. aasta esmatootmishügieeni määrus (RS 916.020.1).
                     Siseministeeriumi 23. novembri 2005. aasta hügieenimäärus (RS 817.024.1)
                     Majandusministeeriumi 23. novembri 2005. aasta määrus hügieenist loomade tapmisel (OHyAb) (RS 817.190.1)
                     Siseministeeriumi 23. novembri 2005. aasta loomse päritoluga toiduainete määrus (RS 817.022.108)
                  
                  
                     jah
                     erinõuetega
                  
                  
                     Arvestades ühenduse selleteemaliste õigusaktide arengut (rakendusaktid) ning kolmandatest riikidest pärineva sissetoodava kauba kontrolli käsitlevaid ühenduse õigusakte, võtavad Šveitsi ametiasutused käesoleva liite raames endale kohustuse muuta oma õigusakte, et võtta vastu samaväärsed õigusaktid turustamise osas. Šveitsi ametiasutused on sellesisulised määruste eelnõud välja töötanud ja aruteluks esitanud.
                     Käesoleva liite sätted vaatab hiljemalt ühe aasta jooksul pärast käesoleva muudatuse jõustumist uuesti üle ühine veterinaarkomitee, et kontrollida kõikide toiduks mõeldud loomsete toodete (v.a lehmapiim ja lehmapiimatooted) tervishoiualaste meetmete samaväärsust käesoleva liite III peatüki kohaselt.
                     Seni kuni sellele liitele vastav muudatus pole vastu võetud, kuuluvad kõik loomsed tooted (v.a lehmapiim ja lehmapiimatooted ning loomsed kõrvalsaadused, mis ei ole ette nähtud toiduks, sealhulgas lehmapiim ja lehmapiimatooted, mis ei ole ette nähtud toiduks) jätkuvalt käesoleva liite II peatüki alla.
                  
               
                     Lehmapiim ja lehmapiimatooted
                  
               
                     Loomade tervishoid
                     
                                 —
                              
                              
                                 Veised
                              
                           
                  
                     Direktiiv 64/432 EMÜ
                  
                  
                     27. juuni 1995. aasta loomataudide määrus (OFE), viimati muudetud 23. juunil 2004 (RS 916.401), eelkõige selle artiklid 47, 61, 65, 101, 155, 163, 169, 173, 177, 224 ja 295
                  
                  
                     jah
                  
                  
                      
                  
               
                     Rahvatervis
                     
                                 —
                              
                              
                                 Veised
                              
                           
                  
                     Määrused (EÜ) nr 852/2004 nr 853/2004 nr 854/2004 nr 882/2004
                  
                  
                     23. novembri 2005. aasta toiduainete ja tarbekaupade määrus (ODAlOUs) (RS 817.02)
                     23. novembri 2005. aasta määrus kvaliteedi tagamise kohta piimasektoris (piimakvaliteedi määrus OQL) (RS 916.351.0)
                     Siseministeeriumi 23. novembri 2005. aasta loomse päritoluga toiduainete määrus (RS 817.022.108)
                     Siseministeeriumi 23. novembri 2005. aasta hügieenimäärus (RS 817.024.1)
                     Majandusministeeriumi 23. novembri 2005. aasta esmatootmishügieeni määrus (OHyPL) (RS 916.351.021.1)
                  
                  
                     jah
                  
                  
                     Liikmesriikide ja Šveitsi vahelise kaubavahetuse alla kuuluva(te)le toiduks ette nähtud lehmapiimale ja lehmapiimatoodetele kehtivad samad ja ainult need tingimused, mis kehtivad ühenduse liikmesriikide vahelise kaubavahetuse alla kuuluva(te)le toiduks ette nähtud lehmapiimale ja lehmapiimatoodetele.
                     Šveitsi õigusaktide nõudeid piima ja piimatoodete termilise menetluse ja töötlemise ning nõuete rakendamist märgistuse osas ei kohaldata Euroopa Liidu liikmesriigis seaduslikult toodetud ja/või turustatud toodete või Euroopa Majanduspiirkonna lepingu lepinguosalises Euroopa Vabakaubanduse Assotsiatsiooni allakirjutanud riigis seaduslikult toodetud toodete puhul.
                     Šveits koostab loetelu oma asutustest, mis on kiidetud heaks määruse (EÜ) nr 882/2004 artikli 31 (asutuste registreerimine/heakskiitmine) sätetele vastavalt.”